《次韵周穆卿教授兼简黄元授司户》
宋代·王庭圭

尝记枫宸赐异恩，同时人物亦诜诜。从前百事不挂眼，初得微官便退身。

教授才华欺蜀锦，参军诗句似唐人。中兴勋业归公等，顾我徒为避世民。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。